อับราฮัมและโลทแบ่งดินแดน (ภาพวาดจากหนังสือ *Bible Pictures and What They Teach Us* โดยชาลส์ ฟอสเตอร์ในปี ค.ศ. 1897)
**ข้อพิพาทระหว่างอับราฮัมและโลท** (อังกฤษ: Abraham and Lot's conflict; ฮีบรู: מריבת רועי אברהם ורועי לוט, *Merivat Roey Avraham Ve'Roey Lot*) เป็นเหตุการณ์ในหนังสือปฐมกาล เล่าถึงการแยกทางกันของอับราฮัมและโลทอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ข้อพิพาทคลี่คลายลงโดยอับราฮัมยอมมอบแผ่นดินแห่งพระสัญญาส่วนหนึ่งของตนให้กับโลทเพื่อคลี่คลายความขัดแย้งอย่างสันติวิธี

เรื่องเล่าในคัมภีร์ไบเบิล
-------------------------

ในปฐมกาล 13:5-13 อับราฮัม (เวลานั้นใช้ชื่อว่าอับราม) และโลทแยกทางกันอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ในตอนต้นของเรื่องราวระบุว่าโลทเป็นชายที่ร่ำรวยมากหลังกลับจากอียิปต์เช่นเดียวกับอับราฮัม ความในคัมภีร์ไบเบิลไม่ได้อธิบายเหตุผลที่แน่ชัดของข้อพิพาท แต่ผลจากเรื่องนี้คืออับราฮัมเสนอกับโลทให้แยกทางกันเพื่อป้องกันการต่อสู้กัน อับราฮัมให้สิทธิ์โลทเป็นคนแรกที่จะเลือกอาณาเขตที่ต้องการ:

> **5** ฝ่ายโลทที่ไปกับอับรามนั้น มีฝูงแพะแกะ และฝูงโคกับเต็นท์ด้วย **6** ที่ดินที่นั่นไม่กว้างขวางพอให้พวกเขาอยู่ด้วยกันได้ เพราะทรัพย์สมบัติของพวกเขามีมาก จึงอยู่ด้วยกันไม่ได้ **7** คนเลี้ยงสัตว์ของอับรามกับคนเลี้ยงสัตว์ของโลทก็วิวาทกัน เวลานั้นคนคานาอันและคนเปริสซียังอาศัยอยู่ในดินแดนนั้น **8** อับรามจึงพูดกับโลทว่า "ขออย่าให้เราและคนเลี้ยงสัตว์ของเราทะเลาะกันเลย เพราะเราเป็นญาติสนิท **9** ที่ดินทั้งหมดอยู่ตรงหน้าเจ้าไม่ใช่หรือ? ขอให้เจ้าแยกไปจากเราเถิด ถ้าเจ้าไปทางซ้ายเราก็จะไปทางขวา หรือเจ้าจะไปทางขวา เราก็จะไปทางซ้าย"
> 
> — ปฐมกาล 13:5-9

โรเบอร์ต อัลเทอร์ (Robert Alter) ให้คำเห็นว่าภาษาของอับราฮัมนั้น "ชัดเจน หนักแน่น และสุภาพ" โลทยอมรับข้อตกลงสันติในการแบ่งดินแดน และเลือกพื้นที่ของที่ลุ่มแม่น้ำจอร์แดนซึ่งรวมไปถึงเมืองโสโดม เรื่องราวจบด้วยการที่อับราฮัมและโลทแยกกันตั้งถิ่นฐานในพื้นที่ต่าง ๆ ของแผ่นดิน:

> **10** โลทเงยหน้าแลดูที่ลุ่มของแม่น้ำจอร์แดนทั้งหมด เห็นว่ามีน้ำบริบูรณ์อยู่ทุกแห่ง (นี่เป็นสภาพก่อนพระยาห์เวห์ทรงทำลายเมืองโสโดมและเมืองโกโมราห์) เหมือนพระอุทยานของพระยาห์เวห์ เหมือนแผ่นดินอียิปต์ ในทิศที่จะไปทางเมืองโศอาร์ **11** โลทจึงเลือกที่ลุ่มทั้งหมดของแม่น้ำจอร์แดน โลทออกเดินทางไปทิศตะวันออก ญาติสนิททั้งสองจึงแยกกันไป **12** อับรามอาศัยอยู่ในแผ่นดินคานาอัน ส่วนโลทอาศัยอยู่ท่ามกลางเมืองต่างๆ ในที่ราบ และย้ายเต็นท์ไปตั้งถึงเมืองโสโดม
> 
> — ปฐมกาล 13:10-12

ผลลัพธ์
-------

การอ้างถึงเมืองโสโดมในวรรคที่ 13 บ่งบอกว่าโลทตัดสินใจได้ไม่ดี ความบรรยายใช้การที่โลทเลือกดินแดนใกล้กับเมืองโสโดมเป็นการเกรินการณ์บทบาทของโลทในยุทธการที่สิดดิมซึ่งโลทถูกจับเป็นเชลยระหว่างยุทธการ และบทบาทของโลทในเหตุการณ์การทำลายเมืองโสโดมและโกโมราห์ โลทตั้งเต็นท์อยู่ใกล้เมืองโสโดมตามที่บรรยายในปฐมกาล 13:12 ส่วนในปฐมกาล 14:12 โลทอาศัยอยู่ในตัวเมืองโสโดม เรื่องราวการทำลายเมืองโสโดมที่เกี่ยวข้องอยู่ในบทที่ 19

อ้างอิง
-------

1. ↑  ปฐมกาล 13:5 -9 *พระคริสตธรรมคัมภีร์ ฉบับมาตรฐาน*
2. ↑  Alter, Robert (1997). *Genesis: Translation and Commentary*. p. 54. ISBN 9780393039818.
3. ↑  ปฐมกาล 13:10 -12 *พระคริสตธรรมคัมภีร์ ฉบับมาตรฐาน*
4. ↑  Alter, Robert (1997). *Genesis: Translation and Commentary*. p. 56. ISBN 9780393039818.
5. ↑  George W. Coats (1983). *Genesis, with an Introduction to Narrative Literature*. Wm. B. Eerdmans Publishing. pp. 113–114. ISBN 978-0-8028-1954-3.

| * ด
* ค
* ก
* **หนังสือปฐมกาล**
 |
| --- |
| ยุคบรรพกาล (1–11) | 
* เรื่องเล่าการสร้างในปฐมกาล (1:1–2:3, 2:4–25)
* การตกในบาป (3)
* คาอินและอาเบล (4)
* ลำดับพงศ์พันธุ์ในปฐมกาล (5:1–6:8, 11:10–26)
* เรื่องเล่าน้ำท่วมในปฐมกาล (6:1–9:28)
* คำแช่งต่อฮาม (9:20–27)
* พงศ์พันธุ์ของโนอาห์และจุดกำเนิดของประชาชาติต่าง ๆ (10:1–11:9)
* หอคอยบาเบล (11:1–9)

 |
| ยุคปฐมบรรพบุรุษ (12–50) | 
* อับราฮัม (12–23)
* ข้อพิพาทระหว่างอับราฮัมและโลท (13)
* ยุทธการที่สิดดิม (14:1–17)
* พันธสัญญาแห่งซีกสัตว์ (15)
* โสโดมและโกโมราห์ (19:1–28)
* อิสอัค (21–35)
* การมัดอิสอัค (22)
* ยาโคบและบุตร (25–50)
* บันไดของยาโคบ (28)
* ยาโคบปล้ำสู้กับทูตสรรค์ (32:22–32)
* โยเซฟและเสื้อคลุมหลากสี (37–50)
* คำอวยพรของยาโคบ (49)

 |
| 

|  |  |  |
| --- | --- | --- |
|  |  | หนังสืออพยพ → |

 |